
НАРЕДБА

ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ДЕТСКИТЕ ГРАДИНИ НА ТЕРИТОРИЯТА НА ОБЩИНА НОВА ЗАГОРА
ГЛАВА ПЪРВА
ОБЩИ РАЗПОРЕДБИ

Чл. 1. Настоящата Наредба регламентира условията и реда за записване, отписване и преместване на децата в предучилищна възраст в общинските детски градини и училища, в които се осъществява задължителното предучилищно образование, на територията на община Нова Загора.
Чл. 2. Община Нова Загора гарантира реализирането на националната образователна политика в частта й за предучилищното образование и осигурява условия за ранно детско развитие и подготовка на децата за училище.
Чл. 3. (1) Предучилищното образование се осъществява от детските градини на територията на община Нова Загора, а задължителното предучилищно образование – и от общинските училища, които могат да осигурят условия за това, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
(2) Детската градина е институция в системата на предучилищното и училищното образование, в която се възпитават, социализират, обучават и отглеждат деца от тригодишна възраст до постъпването им в I клас в съответствие с държавния образователен стандарт за предучилищното образование. 

(3) Децата постъпват в детска градина на територията на община Нова Загора не по-рано от учебната година, която започва в годината на навършване на тригодишната им възраст.
(4) В детските градини на територията на община Нова Загора могат да се приемат за възпитание, социализация, обучение и отглеждане и деца на двегодишна възраст при следните условия, спазени едновременно:

4.1. по преценка на родителя/настойника;
4.2. при наличие на свободни места в детската градина;
4.3. при навършени две години към началото на учебната година на постъпването. Предучилищното образование в тези случаи се осъществява при условията и по реда на Наредба № 5 от 03.06.2016 г. за предучилищното образование, като се вземат предвид възрастовите характеристики на детето.
(5) В детските градини на територията на община Нова Загора могат да се разкриват яслени групи за отглеждане на деца от 10-месечна до тригодишна възраст. 

(6) Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието и науката.

(7) Детските градини, в които се разкриват яслени групи, се определят с Решение на Общинския съвет.
Чл.4. Предучилищното образование се организира във възрастови групи, както следва :
/1/ първа възрастова група - /3-4 годишни/, а в случаите на чл.3, ал.4 - /2-4 години/;

/2/ втора възрастова група - /4-5 годишни/;

/3/ трета възрастова група - /5-6 годишни/;

/4/ четвърта възрастова група - /6-7 годишни/;

/5/ при недостатъчен брой за сформиране на отделна група от деца в съответната възрастова група по ал.1,2,3 и 4 може да се сформира разновъзрастова група.

Чл.5. Предучилищното образование е задължително от учебната година, която е с начало в годината на навършване на 5- годишна възраст.
Чл.6. В общинските училища на територията на община Нова Загора може да се извършва задължителното предучилищно образование на децата при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.
Чл.7. (1) Предучилищното образование в Община Нова Загора се осъществява при целодневна, полудневна, почасова или самостоятелна организация.
(2) Целодневната организация се осъществява в отделни групи  в съответствие с чл.8, ал. 1 от Наредба №5 от 03.06.2016г. за предучилищното образование в детски градини на територията на Община Нова Загора.

(3) Полудневната организация се осъществява в отделни групи  в съответствие с чл.8, ал. 1, т.3, т.4 от Наредба №5 от 03.06.2016г. за предучилищното образование в начални, основни  и средни училища на територията на община Нова Загора.

(4) Почасовата организация се осъществява за отделно дете в групите за целодневна или полудневна организация, а самостоятелната – за отделно дете извън групите по чл.8, ал. 1 от Наредба №5 от 03.06.2016г. за предучилищното образование.

(5) Видът на организацията на всяка група в детската градина/училище или за отделно дете (в случаите на почасова и самостоятелна организация) се определя от директора на детската градина/училище в съответствие с желанието на родителите/настойниците след съгласуване с финансиращият орган, а в случаите на самостоятелна организация - и след становище на Експертната комисия в Регионалното управление по образование (РУО) – Сливен.

ГЛАВА ВТОРА
ОРГАНИЗИЦИЯ ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ПРЕДУЧИЛИЩНА ВЪЗРАСТ В ДЕТСКИТЕ ГРАДИНИ И УЧИЛИЩА

РАЗДЕЛ I. ПРИЕМ
Чл. 8. (1) Приемът на деца в детските градини на територията на община Нова Загора се извършва при изпълнение на разпоредбите на чл.4, ал.1, 2 и 3 от Наредба №5 от 03.06.2016г. за предучилищно образование.
    (2) Приемът на деца в яслена група на детската градина се извършва при изпълнение на чл. 20 от Раздел III Условия за прием на децата от детската ясла на Наредба № 26 от 18 ноември 2008 г. за устройството и дейността на детските ясли и детските кухни и здравните изисквания към тях.

Чл. 9. Постъпването на деца в детските градини  се извършва по желание и избор на родителя/настойника/. 
Чл. 10. Постъпването на деца в подготвителна група в общинско училище  се извършва по желание и избор на родителя/настойника/. 
Чл.11. (1) Приемът  на документи /заявление по образец  и други задължителни  и допълнителни документи / се извършва от директора на съответната детска градина или от упълномощено със заповед от него  лице. Заявлението се регистрира в Дневник за входяща кореспонденция на детската градина. На родителя/настойника се предоставя входящ номер.
· Заявления за прием на деца в І-ва възрастова група се подават в детските градини от 01.04 до 31.05. на текущата година.

· Заявления за прием на деца във ІІ-ра възрастова група се подават целогодишно и децата се приемат при наличие на свободни места в детските градини. 

· Заявления за прием на деца в ІІІ-та и ІV-та подготвителни групи, за навършилите 5 и 6 годишна възраст, се подават до 15-ти март на текущата година – предвид сроковете за подаване на заявки за познавателни книжки за задължителна предучилищна подготовка.
· По преценка на родителя и/или при липса на яслена група в съответното населено място и при наличие на свободни места децата може да се приемат за отглеждане, възпитание, социализация и обучение и на двегодишна възраст, навършена към началото на учебната година на постъпването.

(2) Приемът на документи /заявление по образец  и други задължителни и допълнителни документи / за подготвителна група в училище се извършва от директора на съответното училище или от упълномощено със заповед лице в периода от 1 януари на годината, в която децата навършват 5/6г., до 31 май на същата година. Заявлението се регистрира в Дневник за входяща кореспонденция на училището. На родителя/настойника се предоставя  входящ номер.
Чл. 12. В заявлението се посочва предпочитаната  форма на организация (целодневна, почасова, полудневна, самостоятелна), лични данни на детето, адрес по местоживеене. Към заявлението се прилагат всички задължителни документи. По желание на родителя/настойника се прилагат и допълнителни документи, удостоверяващи предимство при класирането.
Чл. 13. Заявления за прием могат да се подават и извън определения срок, като приемът се осъществява в зависимост от свободните места и по реда на постъпване на заявлението от страна на родителя/настойника.

Чл. 14. (1) В първа възрастова група на детската градина децата се приемат от месец септември на годината, в която навършват 3 години.
 (2) Децата в  яслена група в детска градина се приемат след навършването  на 10 месечна възраст.

Чл.15. В останалите възрастови групи децата се приемат целогодишно при наличие на свободни места.
РАЗДЕЛ II. ДОКУМЕНТИ ЗА ПРИЕМ
Чл. 16. (1)Задължителени документи:
1. Заявление – по утвърден образец /Приложение №1/.
2. Копие от акта за раждане на детето.
3. Медицински документи /при постъпване на детето/.
4. Лична карта /за справка/ на родителя/настойника/.
(2) Допълнителни документи, удостоверяващи предимство при класирането:
1. Документ за местоработата на родителите/настойниците (от работодателя) или документ удостоверяващ, че родителят/настойникът е безработен;
2. Дете с увреждания, хронични и други заболявания, дете със специални образователни потребности – Копие от Решение на ТЕЛК, Копие от Решение на ЛКК, становище на Експертна комисия към РУО – Нова Загора;
3. Дете, на коeто поне един от родителите/настойниците е с трайно намалена работоспособност над 71 % - Копие от Решение на ТЕЛК;
4. Дете от семейство с три и повече деца – Удостоверение за родените от майката деца – копие; 
5. Деца близнаци - Удостоверение за родените от майката деца – копие;
6. Дете, настанено за отглеждане по реда на чл. 26 от Закона за закрила на детето при близки и роднини или приемни семейства – Копие от Съдебно Решение или Заповед за настаняване на директора на Дирекция „Социално подпомагане“, гр. Нова Загора;
7. Дете-сирак – Копие от Акт за смърт на родител;
8. Дете, на коeто поне един от родителите/настойниците е редовен студент – Удостоверение, издадено от съответното Висше учебно заведение, че родителят/настойникът е редовен студент към датата на подаване на заявлението;
9. Дете в риск, съгласно определението по §1, т. 11, букви „б" и „в" от Закона за закрила на детето - Писмо от „Отдел за закрила на детето" към Дирекция „Социално подпомагане"- гр. Нова Загора.
РАЗДЕЛ III. КЛАСИРАНЕ. КРИТЕРИИ
Чл.17. Класирането се осъществява при спазване на принципа за равнопоставеност, независимо от пола, социалният статус, етническата или религиозната принадлежност на децата.
Чл. 18. Критерии за класиране:
18.1. Всяка детска градина извършва класиране по така определените критерии: 

	№
	Общи критерии
	Точки
	Необходими документи

	1
	Работещ родител/или в отпуск за отглеждане на дете до 2 годишна възраст 
	по 1 т. за родител


	Служебна бележка от работодателя, която съдържа Изх. №, мокър печат с подпис и ЕИК на работодателя; 

За самоосигуряващи се родители – копие от документите, удостоверяващи внесените осигурителни вноски;

Отпуск за отглеждане на дете до 2 годишна възраст – служебна бележка, че родителят е в отпуск.

	2
	Родител, който е редовен студент във ВУЗ 
	по 1 т. за родител
	Служебна бележка от акредитиран ВУЗ 

	3
	Дете, посещаващо яслена група в  общинска детска ясла или в детска градина на територията на община Нова Загора най-малко 6 месеца, преди записване 
	1 т.
	Важи само при кандидатстване в първа възрастова група в детска градина. Месеците посещение се отчитат към момента на записване.

	4
	Второ и следващо дете, ако друго дете от семейството посещава в момента същото детско заведение  


	1 т.
	Справката се прави по служебен път

	 
	Социални критерии
	
	Необходими документи

	5.
	Дете-сирак 
	6 т.
	Копие  от Акт за смърт на родител 

	6.
	Дете с увреждания, хронични и други заболявания, дете със специални образователни потребности 
	3 т.
	Копие на Решение на ТЕЛК, Решение на ЛКК, становище на Експертна комисия към РУО – Сливен.

	7.
	Дете, на което поне един член от семейството е с инвалидност от 71 % до 100 % 
	3 т.
	Копие на Решение на ТЕЛК.

	8.
	Деца от семейства, в които има други деца с тежки заболявания
	3 т.
	Експертно решение на ТЕЛК/НЕЛК

	9.
	Дете, настанено за отглеждане в приемно семейство или семейство на роднини и близки по чл. 26 от Закона за закрила на детето, както и осиновено дете 
	3 т.
	Копие от Съдебно Решение или Заповед за настаняване  на Дирекция „Социално подпомагане“ -  Нова Загора

	10.
	Дете в риск, съгласно определението по §1, т. 11, букви „б" и „в" от Закона за закрила на детето 
	3 т.
	Писмо от „Отдел за закрила на детето" към Дирекция „Социално подпомагане" - Нова Загора

	11.
	Дете от семейство с три и повече деца 
	2 т.
	Удостоверение за родените от майката деца – копие

	12.
 
	Деца-близнаци 
	2 т.
	Удостоверение за родените от майката деца – копие


18.2. При равен брой точки, децата се подреждат в списък според

входящия номер на заявлението подадено  от родителя/настойника и се приемат в този ред.
Чл. 19. Детските градини имат право да утвърдят и допълнителни критерии за прием, съобразени със ЗПУО и Наредба  №5 от 03.06.2016г. за предучилищно образование, които отговарят на спецификата на детското заведение и са обявени на информационното  табло  на детската градина.
РАЗДЕЛ IV. ЗАПИСВАНЕ В ДЕТСКИТЕ ГРАДИНИ

Чл.20. Списъкът на приетите в първа възрастова група деца и протоколът от извършеното класиране се поставят на информационно табло в детската градина до 15 юни.

Чл.21. Децата от Втора, Трета и Четвърта възрастови групи се приемат целогодишно при наличие на свободни места.
Чл.22. До 30 юни родителите/настойниците записват децата си в избрана от тях детска градина, чрез декларация по образец /Приложение №2/
Чл.23. (1) След формиране на групите, свободните места се обявяват на 01 юли в настоящата година за децата подлежащи на предучилищно образование през новата учебната година и ежемесечно за свободните места в детската градина. Свободните места се обявяват на информационно табло на съответната детска градина .

(2) Свободни места в детската градина са местата в рамките на определения брой по чл.60 от ЗПУО, които са останали незаети след записване на всички желаещи деца към определен момент. 
(3) Изискванията по ал.1 и ал.2 се прилагат  и в случаите, в които задължителното предучилищно образование се осъществява от училище.
Чл.24. (1) При първоначално постъпване на дете в детската градина, родителите/настойниците представят следните медицински документи:

1. Здравно-профилактична карта на детето, попълнена от личния лекар;
2. Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детска градина;
3. Изследвания на кръв и урина в едноседмичен срок преди постъпване на детето в детска градина;
4. Данни от личния лекар, че на детето са извършени задължителните имунизации за възрастта съгласно Наредба № 15 от 12.05.2005г.  за имунизациите в Република България;
5. Медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детска градина 

(2) Деца, на които не са извършени задължителните имунизации за възрастта, могат да се приемат в детската градина, когато са на лице трайни противопоказания за имунизирането им и са освободени по реда на Наредба №15 от 12.05.2005г. за имунизациите в Република България.
(3) Родителите/настойниците, семействата на близки или роднини, приемни семейства на новоприетите деца се запознават с Правилника за дейността на детската  градина срещу подпис.
РАЗДЕЛ V. ПРЕМЕСТВАНЕ НА ДЕТЕ ОТ ДЕТСКА ГРАДИНА/УЧИЛИЩЕ
Чл.25. (1) Децата могат да бъдат премествани от една детска градина/училище в друга детска градина/училище по всяко време на учебната година по желание на родителите/настойниците  и при наличие на свободни места по реда на таза Наредба.
(2)Децата могат да бъдат премествани от една детска градина/училище в друга детска градина/училище след подаване на писмено заявление от родителите/настойниците им до директора на детската градина/училище.
Чл.26. Родителите/настойниците са длъжни да представят документ за платени такси в приемната детска градина/училище. Липсата на такъв документ е основание детето да не бъде записано в друга детска градина/училище.
Чл. 27. Преместването на деца от трета възрастова група и четвърта  възрастова група се извършва с Удостоверение за преместване на дете от задължително предучилищно образование с номенклатурен номер 3-97. Директорът на детската градина/училище уведомява писмено Община Нова Загора и Регионално управление по образование - Сливен, в седем дневен срок от издаване на Удостоверението.
РАЗДЕЛ VI. ОТПИСВАНЕ НА ДЕТЕ ОТ ДЕТСКА ГРАДИНА/УЧИЛИЩЕ

Чл. 28. (1) Децата се отписват от детската градина по желание на родителите/настойниците, при преместване от една детска градина в друга, при преместване от детска градина в подготвителна група в училище, при заминаване на семейството в чужбина, при постъпване в първи клас.
(2) Завършването на подготвителна група и постъпването на дете в първи  клас се удостоверява с Удостоверение за завършено задължително предучилищно образование в детска градина или училище с номенклатурен номер 3-19.
Чл. 29. Отписването на дете от детска градина или училище, става след подаване на писмено заявление по образец от родителите/настойниците до директора на съответната детска градина/училище.
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Настоящата Наредба е разработена на основание  чл.59.(1) и чл. 61 от Закона за предучилищното и училищното образование - (ЗПУО), както и във връзка с чл. 7, ал. 1 и ал. 3 от Наредба № 5 от 03.06.2016 г. за предучилищното образование, Държавен образователен стандарт за предучилищното образование, Държавен образователен стандарт за физическата среда  и информационното и библиотечно осигуряване на детските градини, училищата и центровете за личностното развитие.
§2. Контрол по спазване на Наредба за условията и реда за записване, отписване и преместване на децата в предучилищна възраст в детските градини и училища, в които се осъществява задължителното предучилищно образование,  на територията на Община Нова Загора се осъществява от Кмета на Община Нова Загора или упълномощени от него лица.
§3. Наредбата е приета на заседание на Общински съвет- Нова Загора с Решение № 371 от 18.05.2017 г. и влиза в сила в 7 -дневен срок от деня на публикуването й на официалната страница на общината. 
ПРИЛОЖЕНИЕ 1 

До Директора
на детска градина  

на начално/основно/средно училище
гр. Нова Загора

З А Я В Л Е Н И Е

От :

Адрес: гр.(с.)                                                Ул.

Дом.тел.                             сл. тел.                         GSM
Госпожо/Господин Директор,

Моля, детето ми …………………………………………………………………………….

	
	
	
	
	
	
	
	
	
	


родено на :………………… в  гр…………………………..ЕГН/ЛНЧ

да бъде прието в поверената  Ви  детска градина/училище  считано  от ………………


ЗАДЪЛЖИТЕЛНА ИНФОРМАЦИЯ :

Родител/настойник:

Майка:

Месторабота 

Адрес и телефон/ GSM:

Баща :

Месторабота :

Адрес и телефон/ GSM:

Личен лекар на детето                                                         тел:

Предпочитана форма на организация на предучилищното образование- 

целодневна, полудневна, почасова или самостоятелна организация

/подчертайте предпочитаната от Вас форма на организация на предучилищното образование/ 

Приложение :

Отбележете представените от Вас документи с Х: 

	1. 
	Копие от акта за раждане на детето.

	2. 
	Медицински документи /при постъпване на детето/;

	3. 
	Лична карта /за справка/ на родителя/настойника/.

	4. 
	Документ за местоработата на родителите/настойниците (от работодателя) или документ удостоверяващ, че родителят/настойникът е безработен;

	5. 
	Копие от Решение на ТЕЛК, Копие от Решение на ЛКК, становище на Експертна комисия към РУО – Сливен (в случаите на дете с увреждания, хронични и други заболявания, дете със специални образователни потребности).

	6. 
	Копие от Решение на ТЕЛК (в случаите когато поне един от родителите/настойниците е с трайно намалена работоспособност над 71 %);

	7. 
	Удостоверение за родените от майката деца – копие (в случаите когато детето е от семейство с три и повече деца от едно домакинство);

	8. 
	Удостоверение за родените от майката деца – копие (в случаите на деца близнаци); 



	9. 
	Копие от Съдебно Решение или Заповед за настаняване  на Дирекция „Социално подпомагане“ -  Нова Загора (в случаите на дете, настанено за отглеждане по реда на чл. 26 от Закона за закрила на детето при близки и роднини, или приемни семейства);

	10. 
	Копие от Акт за смърт на родител (в случаите на дете-сирак);

	11. 
	Удостоверение, издадено от съответното Висше училище, че родителят/настойникът е редовен студент към датата на подаване на заявлението (в случаите когато поне един от родителите/настойниците е редовен студент);

	12. 
	Писмо от „Отдел за закрила на детето" към Дирекция „Социално подпомагане" – Нова Загора (в случаите на дете в риск, съгласно определението по §1, т. 11, букви „б" и „в" от Закона за закрила на детето).

	13. 
	Друго дете от семейството, което посещава детска градина/детска ясла в момента. 

Трите имена  на детето…………………………………………………..……………………………………………….,

ЕГН/ЛНЧ

Детска градина/Детска ясла……………………………, гр. /с. ………………………………група………………


Декларирам:

1. Запознат/а/ съм с Наредбата за условията и реда за записване, отписване и преместване на децата в предучилищна възраст в детските градини и училища  на територията на Община Нова Загора и Правилника за дейността на детската градина;

2. Информиран/а/ съм, че всички предоставени данни са лични по смисъла на ЗЗЛД и като такива попадат под специален режим на защита;

3. Подал/а/ съм заявление за прием и в други детски градини на територията на Община Нова Загора, както следва:

· ………………………………………………………………………………….

· ………………………………………………………………………………….

· ………………………………………………………………………………….

…………………….20..г.







 С уважение : ……………………………..
ПРИЛОЖЕНИЕ  2 

ДЕКЛАРАЦИЯ 

От ……………………………………………………………………………………………………..

                                 


        /трите имена на лицето/

Адрес (настоящ):

гр.(с.)…………………………………..Ул.………………………………………………………

Госпожо Директор,

Декларирам, че  детето ми ………………………………………………………………………………..
                                                                               /име ,презиме фамилия на детето /

ЕГН  

	
	
	
	
	
	
	
	
	
	


ще бъде записано и ще посещава Детска градина „……....................“ от …………………

                                         /дата, месец, година/

и не е записано в друга детска градина.

Дата: …………………..
 


                     Подпис на родител/настойник: 

